ગઈ સદીની શરૂઆતમાં મોહમ્મદ અલી જીણાએ માત્ર 16 વર્ષની પારસી કન્યા રત્તી પેતીત સાથે મુંબઈમાં લગ્ન કર્યા હતા. રત્તી પણ પોતાના પિતા દિનશા પેતીતના એકમાત્ર સંતાન હતા. દિનશા એ મુંબઈના જાણીતા ઉદ્યોગપતિ હતા જેમણે મુંબઈમાં સૌથી પહેલી ટેક્સટાઈલ મિલ શરુ કરી હતી. જીણા સાથે લગ્ન કરવા માટે રત્તી એ ઇસ્લામ ધર્મ અંગીકાર કર્યો અને તે સમયે સમગ્ર પારસી સમાજ તેની વિરુદ્ધ થઇ ગયો હતો. બાદમાં રત્તીને પારસી ધર્મમાંથી બેદખલ પણ કરવામાં આવ્યા હતા.